Thomas Pereira

Thomas Pereira o Tomás Pereira in portugese (São Martinho do Vale, Famalicão, 1 de novembre de 1645 -- 1708 (63 annos)) esseva un jesuita, mathematico e scientista portugese que viveva le major parte de su vita in China.

Le 25 de septembre de 1663 entrava al Compania de Jesus. Le 15 de april de
1666 imbarcava pro India, continuante su studios in Goa, arrivante a
Macau in 1672.

Tomás Pereira viveva in China usque su morte in 1708. Ille esseva introducite al imperator Kangxi per su collega jesuita Ferdinand Verbiest. Ille esseva astronomo, geographo e principalmente musico, essente autor de un tractato super le musica europee que esseva traducite al Chinese, e tamben constructor de un organo e de un carillon que esseva installate in un ecclesia de Beijing. Ille es considerate le introductor del musica europee in China. Ille esseva responsabile del creation del nomine chinese del terminos technico music del Occidente, plure del qual es usate totevia hodie.

Ultra del musica, le patre Tomás Pereira participava tamben in le
negotiationes del Tractato de Nerchinsk (1689), que es considerate le prime
tractato subscripte per China con un potentia de Europa, in iste caso le Imperio Russe.

Categoria:Portugal
Categoria:Astronomos